Temeljem članka 37. Uredbe (EU) 2016/679 Europskog parlamenta i Vijeća od 27. Travnja 2016. O zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka , dalje: Opća uredba), ravnateljica Dječjeg vrtića JUREK kao odgovorna osoba voditelja obrade , donosi

**ODLUKU**

**o imenovanju službenika za zaštitu osobnih podataka**

Članak 1.

 Petra Jambrečina Grgec, administrativno računovodstvena radnica Dječjeg vrtića JUREK imenuje se službenikom za zaštitu osobnih podataka DV JUREK

Članak 2.

 Dužnosti službenika za zaštitu podataka propisane su **člankom 39.** Opće uredbe, prema kojem službenik za zaštitu podataka obavlja najmanje sljedeće zadaće:

1. Informiranje i savjetovanje voditelja obrade ili izvršitelja obrade te zaposlenika koji obavljaju obradu o njihovim obvezama iz ove Uredbe te drugim odredbama Unije ili države članice o zaštiti podataka;
2. Praćenje poštovanja ove Uredbe te drugih odredaba Unije ili države članice o zaštiti podataka i politika voditelja obrade ili izvršitelja obrade u odnosu na zaštitu podataka, uključujući raspodjelu odgovornosti , podizanje svijesti i osposobljavanje osoblja koje sudjeluje u postupcima obrade te povezane revizije;
3. Pružanje savjeta , kada je to zatraženo , u pogledu procjene učinka na zaštitu podataka i praćenje njezina izvršavanja u skladu s **člankom 35.** Opće uredbe;
4. Suradnja s nadzornim tijelom;
5. Djelovanje kao kontaktna točka za nadzorno tijelo o pitanjima u pogledu obrade, što uključuje i prethodno savjetovanje iz članka 36. Opće uredbe te savjetovanje, prema potrebi, o svim drugim pitanjima.

 Službenik za zaštitu podataka pri obavljanju svojih zadaća vodi računa o riziku povezanom s postupcima obrade i uzima u obzir prirodu, opseg, kontekst i svrhe obrade.

Članak 3.

 Službeni kontakt podaci službenice za zaštitu osobnih podataka su:

 E mail: djecjivrticjurek@djecjivrticjurek.hr

 telefon: 049 553 084

Članak 4.

 Ova odluka stupa na snagu danom donošenja, a objaviti će se na web stranici vrtića . O imenovanju službenice za zaštitu osobnih podataka izvijestit će se Agenciju za zaštitu osobnih podataka.

 KLASA: 008-02/22-01/01 Ravnateljica:

 URBROJ: 2113-60-22-01-1 Božica Hrestak

 Gornja Stubica, 25. siječnja 2022. godine